
Lucrarea de față prezintă principalele concluzii rezultate în urma analizei comparative a implicațiilor 


articolului 42(7) din Tratatul de la Lisabona (clauza asistenţei mutuale) şi a articolului 5 din Tratatul Nord 
Atlantic (apărarea colectivă), din prisma consecințelor pe care invocarea lor le antrenează. Analiza in 
extenso poate fi regăsită între paginile revistei Impact Strategic, nr. 4 („Analiză comparativă a clauzei 
asistenței mutuale şi a apărării colective”, autori: dr. Stan Anton; dr. Cristina Bogzeanu) şi a fost 
diseminată în cadrul Prelegerii CSSAS la Cercul Militar Naţional, din luna februarie. 


1. Analiza comparativă a tipului de repercusiuni generate 
prin invocarea articolului 42(7) din Tratatul de la Lisabona 
şi a articolului 5 din Tratatul Nord-Atlantic 


La 13 noiembrie, Franţa a fost scena mai 
multor atacuri atacuri teroriste coordonate, 
soldate cu suie de morţi şi răniți în rândul 
cetățenilor francezi, revendicate de gruparea 
teroristă Statul Islamic (IS). Presa internaţională 
anunţa că, printre cei care au executat atacul, 
se numără cetăţeni sirieni, care au pătruns pe 
teritoriul Europei cu valul de refugiaţi. În acest 
context, preşedintele francez a invocat articolul 
42 (7) din Tratatul de la Lisabona. La 17 
noiembrie, ministrul apărării francez, Jean-Yves 
Le Drian, face apel la acelaşi articol în cadrul 
reuniunii pe probleme ale apărării din cadrul 
Consiliului UE pentru Afaceri Externe. 

Articolul, a cărui invocare este o premieră în 
istoria UE, are un conţinut echivalent articolului 
5 din Tratatul de la Washington. 

Totuşi, forța şi efectul celor două articole 
citate nu sunt similare, iar motivele pentru 
această stare a lucrurilor se regăsesc în 
diferenţele dintre natura organizaţiilor în care 
acestea au fost dezvoltate, în cadrul instituțional 


caracteristic NATO şi UE, în modul de adoptare 
a deciziilor, în forțele pe care le au la dispoziţie, 
precum şi în semnificaţia conceptelor de 
securitate stabilite astfel. 

În ceea ce priveste PSAC, notabilă este 
concentrarea asupra misiunilor de management 
al crizelor în afara teritoriului Uniunii. Articolul 
42(1) menţionează că PSAC „asigură Uniunii o 
capacitate operaţională bazată pe mijloace civile 
şi militare. Uniunea poate recurge la acestea în 
cadrul misiunilor în afara Uniunii pentru a 
asigura menţinerea păcii, prevenirea conflictelor 
şi întărirea securităţii internaţionale”. 

Gama de acţiuni PSAC, inclusiv răspunsul 
rapid prin Grupurile de Luptă ale UE, cuprinde 
acţiuni de management al crizelor, echivalentul 
a ceea ce, la nivelul NATO, este cunoscut sub 
numele de „operaţii non-articol 5”. Acest tip de 
acțiuni nu cade sub incidenţa articolului 51 din 
Carta ONU, prin care este consacrat principiului 
dreptului la legitimă apărare al statelor. Mai 
mult, deşi au devenit operaţionale la 1 ianuarie 

2007, Grupurile de Luptă ale UE nu au fost 
activate niciodată. 

La nivel politic, deciziile în cadrul Alianţei 
sunt adoptate în cadrul Consiliului Nord-Atlantic, 
pe baza  consensului obținut în urma 
consultărilor. Planificarea şi execuţia operaţiilor 
este coordonată prin ACO, a cărui menire este 
menținerea integrității teritoriale a Alianţei, 
prezervarea şi/sau restabilirea securității 
membrilor săi. Menirea structurii de Comandă a 
NATO (ACO şi Comandamentul Aliat pentru 
Transformare — ACT) este de a asigura 
capacitatea Alianței de a aborda amenințările în 
cazul în care descurajarea eşuează sau în cazul 
în care ar avea loc un atac asupra teritoriului 
aliaților europeni. Activarea articolului 5 rezultă 
într-o acţiune coordonată la nivelul Alianţei, de 
către structuri special destinate acestui scop. 

Mai mult, ACO este direct legat de Structura 
de Forțe a NATO, alcătuită din forțe naţionale şi 
multinaționale  dislocabile şi  comandamente 
puse la dispoziția NATO temporar sau 
permanent de către statele membre. 

Structuri similare se regăsesc şi în structura 
instituțională a UE: Comitetul Politic şi de 
Securitate (COPS), Comitetul Militar al UE 
(EUMC), Statul Major al UE (EUMS), Serviciul 
European de Acţiune Externă (SEAE). Cu toate 
acestea, UE nu dispune de o structură 
permamentă de comandă militară comparabilă 
cu cea a NATO. De asemenea, dacă în ceea ce 
priveşte capabilitățile militare, statele membre 
pot angaja aceleaşi trupe atât la nivelul NATO, 
cât şi la cel al UE, diferenţa majoră dintre cele 
două este constituită de nivelul de dezvoltare a 


structurilor de comandă şi de planificare. 

Cele două organizaţii au încercat să 
compenseze pentru insuficiența dezvoltării UE 
pe această linie prin recurgerea la mai multe 
opțiuni de comandă şi control, însă, aceste sunt 
create pentru a opera în contextul unor măsuri 
de management al crizelor derulate la nivelul UE 
şi ca paşi către conturarea unei politici de 
securitate comune. 

Aşadar, dincolo de faptul că articolul 42(7) 
din Tratatul de la Lisabona nu implică o acţiune 
coordonată şi condusă de la nivelul UE, aceasta 
nici nu dispune de o capacitate instituțională şi 
operaţională pentru a transpune în realitate, în 
măsuri şi acțiuni concrete un principiu de tipul 
„un atac împotriva unuia este un atac împotriva 
tuturor”. 

În ceea ce priveşte coordonarea şi acţiunea 
în contextul invocării respectivului articol din 
Tratatul de la Lisabona, două aspecte prezintă o 
relevanță majoră pentru delimitarea implicaţiilor 
şi consecințelor măsurii adoptate de Franţa în 
urma atacurilor teroriste din 13 noiembrie 2015. 

e incompletă dezvoltare a cadrului legal, 
instituțional şi structural al UE de a coordona o 
eventuală intervenţie în baza principiului apărării 
colective. În acest sens, analiza comparativă a 
capacităţii de acţiune a NATO şi UE este 
elocventă. 

e opțiunea Parisului de a cere sprijin statelor 
membre ale UE, valorificând această bază legală 
a UE şi nu pe cea a NATO, este grăitoare pentru 
tipul de asistență aşteptat în urma acestui act, 
dar şi pentru rolul pe care Palatul Elysee îşi 
doreşte şi şi-l poate asuma în acest context. 


2. Analiză comparativă a repercusiunilor generate prin invocarea 
articolului 42(7) şi a articolului 222 din Tratatul de la Lisabona 


Deşi similar din punctul de vedere al modului 
în care este formulat, articolul 222(1) diferă major 
de articolul 42(7) prin modalitatea de aplicare. 
Paragraful (3) al articolului 222 menţionează că 
„modalităţile de punere în aplicare de către 
Uniune a prezentei clauze de solidaritate sunt 
definite printr-o decizie adoptată de Consiliu, la 
propunerea comună a Comisiei şi a Înaltului 
Reprezentant al Uniunii pentru afaceri externe şi 
politica de securitate”, decizie adoptată ulterior, în 
2014. Articolul 42(7) nu este urmat de o 
asemenea prevedere, formularea chiar evitând 


referirea clară la Uniune. Clauza de solidaritate 
presupune în schimb „punere în aplicare de către 
Uniune”, spre deosebire de formularea clauzei de 
asistență mutuală care precizează că „celelalte 
state membre sunt obligate să îi acorde ajutor şi 
asistență” (s.n.). Diferenţa majoră dintre cele 
două articole constă în faptul că articolul 222(1) — 
clauza de solidaritate — ar implica Uniunea per 
ansamblu, organizarea şi desfăşurarea acțiunilor 
în cadrul instituţional de la Brussels, în timp ce 
articolul 42(7) implică o obligaţie a statelor 
membre, deci dirijată din capitatala fiecărei 

naţiuni a UE în parte. 

Mai mult, Decizia Consiliului privind 
modalităţile de implementare de către Uniune a 
clauzei de solidaritate prevede faptul că aceasta 
poate fi invocată atunci când statul care face 
acest lucru „consideră că situaţia de criză este 
de aşa natură încât capabilitățile de răspuns de 
care dispune sunt în mod clar insuficiente” 
(articolul 4(1)). Optând pentru clauza asistenţei 
mutuale şi nu pentru clauza de solidaritate, 
Parisul transmite mesajul că răspunsul la 
această criză nu depăşeşte capacitatea Franţei 
de a o aborda. 

Cu toate acestea, în acest cadru, Tratatul 
de la Lisabona include articolul 42(7), care 
fundamentează clauza asistenței mutuale. 
Articolul 42(7) are un caracter excepțional, fiind 
inclus în Titlul V al Tratatului: Dispoziţii generale 
privind acțiunea externă a uniunii şi dispoziţii 
speciale privind politica externă şi de securitate 
comună. Aşadar, este inclus într-un domeniu în 
care procedura de luare a deciziilor este una de 
tip interguvernamental, deciziile fiind adoptate, 
prin unanimitate în cadrul Consiliului European, 


alcătuit din şefii de stat şi de guvern ai ţărilor 
membre. 

Astfel, paragraful 7 al articolului 42 are o 
condiție excepţională, decizia în cazul activării 
clauzei de asistență mutuală nefăcându-se 
conform prevederilor de luare a deciziilor 
aferente PSAC, obligaţiile şi rolurile statelor 
membre emanând din negocieri şi acorduri 
încheiate la nivel bilateral între statele membre 
ale UE. Cu alte cuvinte, invocarea articolului 
42(7) constituie o bază pentru consultări, nu 
presupune adoptarea unei decizii formale din 
partea Consiliului UE şi nici lansarea unei 
misiuni sau operaţii sub egida PSAC. Cu toate 
acestea, textul articolului 42(7) nu include nicio 
prevedere explicită, care să excludă participarea 
instituțiilor UE, acestea putând să joace în 
continuare rolul de facilitator şi coordonator al 
acţiunilor întreprinse în acest sens. 

Aşadar, prin această prevedere nu este 
creată sau descrisă o responsabilitate pentru 
Uniune, ci pentru statele care îi sunt membre. 
Este o prevedere tangenţială PSAC, nu una 
specifică. 


3. Tipuri de sprijin aşteptat 


Articolul 42(7) din Tratatul de la Lisabona nu 
presupune lansarea unei operaţii a statelor 
europene contra organizaţiei care a revendicat 
atacurile teroriste. Sprijinul solicitat de către 
Franța în această situaţie constă în comasarea 
capabilităților şi susținerea operaţiilor Franţei în 
Siria şi Irak, precum şi în sprijinul operațiilor 
Franţei în alte regiuni ale lumii, astfel încât să 
permită acesteia să disloce trupe acolo unde 
este necesar. 

De altfel, două dintre statele a căror 
contribuție era aşteptată — Marea Britanie şi 
Germania — au răspuns rapid cererii Franţei, cu 
aport consistent: prima dintre ele a lansat lovituri 
aeriene contra ISIL în Siria, iar a doua a dislocat 
o fregată navală. 

Plasarea reacției în acest cadru legal a făcut 
imposibil ca statele europene să ignore apelul 
Franţei şi a acordat, în acelaşi timp, un loc 
central Parisului în coordonarea modalităţilor de 
sprijin primite, oferindu-i şi flexibilitate şi 
posibilitatea de a lua decizii rapid. 

Deşi au un număr considerabil de state 
membre în comun (22), acţiunea sub articolul 
42(7) presupune o serie de diferențe, nu lipsite 
de importanţă, în ceea ce priveşte actorii 
implicaţi în acţiunile pe care le generează. 


Clauza asistenţei mutuale a fost introdusă la 
cererea Greciei, care a dorit obținerea unor 
asemenea garanţii de securitate şi în cadrul UE, 
nu doar în cel al NATO deoarece Turcia, stat 
membru al Alianţei, dar nu şi al Uniunii, era 
considerată de mult de către Atena o potenţială 
sursă de tensiune, chiar potenţial adversar. 
Totodată, pentru statele membre ale UE, care 
nu sunt şi membre NATO, includerea clauzei 


apărării mutuale în textul Tratatului de la 
Lisabona a jucat, cu siguranță, un rol 
semnificativ. 


Invocarea clauzei asistenței mutuale şi nu a 
articolului 5 presupune şi un efort de a aborda o 
provocare de securitate, fără a implica în mod 
direct NATO şi, implicit, SUA. irul de revolte 
populare din nordul Africii şi Orientul Mijlociu, 
cunoscut generic sub numele de „primăvara 


arabă” şi care au culminat cu intervenţia 
condusă de două puteri europene sub egida 
NATO în Libia, sau criza ucraineană au 


constituit contexte în care statele europene au 
demonstrat, de cele mai multe ori, limite de a 
acționa în acest sens, mai ales, în cadrul 
Uniunii. 

Prin urmare, invocarea articolului 42 (7) din 
Tratatul de la Lisabona constituie un mesaj de 

asumare a acestei responsabilităţi şi, în egală 
măsură, un efort de a construi un context 
favorabil pentru confirmarea relevanţei UE în 
planul securității şi apărării. Toate acestea 
confirmă valoarea mai degrabă simbolică şi 
politică a apelului la această prevedere a 
Tratatului de la Lisabona şi nu la mult mai 
celebrul articol 5. 

În aceeaşi ordine de idei, gestul Parisului 
conţine şi o poziţionare a Franţei în rolul de lider 
al UE. Alegerea de a nu invoca articolul 5, ci 
clauza asistenţei mutuale, care vizează statele 
europene, poate exercita o presiune morală şi 
politică mai mare asupra acestora din urmă. 
Formularea nu doar relevă asumarea unor limite 
în ceea ce priveşte capacitatea Franţei de a 
acționa în diverse teatre de operaţii, cât, mai 
ales, subliniează măsura în care Parisul s-a 
implicat în aceste operaţii, de unde şi pârghia de 
presiune morală şi politică. 


În acelaşi timp, invocarea articolului 5 din 
Tratatul Nord-Atlantic ar fi însemnat acţiune într- 
un cadru în care SUA au un rol preeminent, iar 
Turcia joacă, de asemenea, un rol major, ceea 
ce ar fi făcut ca Parisul să beneficieze de mai 
puţine pârghii de control asupra acţiunilor 
întreprinse în acest sens, prin comparaţie cu 
procesul derulat la nivelul UE. 

În altă ordine de idei, gestul Franţei de a 
alege cadrul UE pentru a răspunde atacurilor de 
la 13 noiembrie poate fi considerat firesc, având 
în vedere îndelungata istorie a pledării pentru o 
dezvoltarea unei apărări europene, autonome 
față de Washington. Retragerea Franţei din 
structurile militare ale NATO timp de trei decenii, 
propunerile liderilor francezi de dezvoltare a 
unei comunităţi europene a apărării (Rene 
Pleven, 1950), dezacordurile cu SUA, în 2003, 
cu privire la începerea operaţiei din Irak sunt 
doar câteva exemple grăitoare în acest sens. 


CONCLUZII 


e Articolul 42(7) din Tratatul de la Lisabona şi articolul 5 din Tratatul Nord-Atlantic sunt 
similare din perspectiva principiului pe care sunt fundamentate şi a modului în care sunt 
formulate, dar profund distincte din perspectiva tipului de măsuri pe care le generează: 

- NATO — acțiune concretă (misiune, operație), condusă la nivelul Alianţei; 
- UE — bază politică pentru acorduri bilaterale încheiate între statul care face 
invocarea, pe de o parte, şi fiecare dintre statele membre ale UE. 

e Pentru a delimita implicaţiile în plan politic ale invocării art. 42(7), este necesar să le 
privim prin comparaţie cu alternativele similare pe care Franța le-ar fi putut alege: 


De ce art. 42(7) şi nu art. 5? 


> Franţa a pledat mereu pentru o apărare europeană autonomă în raport cu SUA; 

> Având în vedere preeminenta SUA şi a Turciei în NATO, Franţa ar fi avut mult mai 
puţine pârghii de control într-o acţiune în acest cadru; 

> Mulţi dintre aliaţi sunt deja implicaţi în lupta contra ISIS. Prin 42(7): Sprijin bilateral de 


la statele membre UE şi NATO. 
De ce art. 42(7) şi nu art. 222? 


> Franţa transmite mesajul că nu este „copleşită” de criză; 
> Acţiune rapidă la toate nivelurile procesului de implementare. 

